Държавен вестник, бр. 61, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  61
iii. 	 средствата по безвъзмездната помощ 
се държат във вид на парични сред­
ства и при поискване могат да бъдат 
изтеглени по всяко време.
(б) Лихви. Всички лихви върху средства по 
безвъзмездната помощ, отпуснати от Глобал­
ния фонд за Главния получател по силата на 
това Споразумение или от Главния получател 
за Подполучатели, се отчитат и използват 
единствено за целите на Програмата. 
(в) Приходи. Всички приходи, спечелени 
от Главния получател или Подполучатели от 
дейности по Програмата, включително, но 
не само, приходи от дейности за „социален 
маркетинг“, се отчитат и използват единствено 
за целите на Програмата.
Член 12. Данъци и митни сборове
(а) Освобождаване от данъци. Главният 
получател силно се насърчава да гарантира, 
че това Споразумение и закупуването на стоки 
или услуги със средства от безвъзмездната 
помощ от страна на Главния получател са 
освободени от всякакви митни сборове, такси, 
данъци по внос или други подобни взема­
ния и данъци (включително данък добавена 
стойност), които се налагат в съответствие 
с действащото законодателство в Държавата 
домакин. Главният получател не по-късно от 
90 дни след Началната дата на Фаза 1 ин­
формира Глобалния фонд относно статуса на 
освобождаване от данъци и мита, който е бил 
осигурен за помощта по това Споразумение.
(б) Възстановяване на платени данъци. 
Ако определен данък или мито е бил наложен 
и платен от Главния получател или Подпо­
лучател въпреки освобождаването от такъв 
данък или мито, Глобалният фонд може по 
свое усмотрение (i) да изиска от Главния 
получател да възстанови на Глобалния фонд 
или на други страни, ако такова е указанието 
на Глобалния фонд, сумата на същите данъ­
ци със средства, различни от тези, които са 
предоставени по това Споразумение; или (ii) 
да компенсира сумата на същите данъци от 
суми, които следва да се отпуснат по това 
или друго Споразумение между Глобалния 
фонд и Главния получател.
(в) Разрешаване на данъчни въпроси. В 
случай на разногласия относно прилагането 
на освобождаването, което е било разрешено 
от правителството на Държавата домакин, 
Глобалният фонд и Главният получател сво­
евременно полагат всички възможни усилия 
да разрешат тези въпроси, водени от принци­
па, че средствата по безвъзмездната помощ 
трябва да бъдат освободени от данъци, така 
че цялата помощ, доставена от Глобалния 
фонд, да допринася директно за лечението и 
профилактиката на заболяването в Държа­
вата домакин.
Член 13. Одити и документация
(а) Счетоводни книги и документация на 
Главния получател. Главният получател се 
задължава, като гарантира същото за Подполу­
чателите, да поддържа счетоводни книги, запи­
си, документи и други свидетелства, свързани 
със Споразумението, достатъчни да покажат 
без ограничение всички разходи и спечелени 
приходи от Главния получател по Програмата 
и цялостния напредък към приключване на 
Програмата („Счетоводни книги и докумен­
тация по Програмата“). Главният получател 
и Подполучателите поддържат Счетоводни 
книги и документация по Програмата в съот­
ветствие с общоприетите счетоводни стандарти 
в Държавата домакин. Счетоводните книги и 
документация по Програмата се съхраняват от 
Главния получател най-малко три години след 
датата на последното плащане по това Спора­
зумение или за толкова по-дълъг период, ако е 
необходимо, колкото се изисква за разрешаване 
на предявени искове или запитвания при одити 
или ако това е поискано от Глобалния фонд.
(б) Одити на Главния получател. Главният 
получател провежда годишни финансови одити 
за приходите и разходите по Програмата, про­
ведени от независим одитор. Първият период, 
подлежащ на одит, ще бъде първата приклю­
чена фискална година на Главния получател 
(посочена в графа 11 от заглавната част на това 
Споразумение). Ако обаче краят на първата 
такава фискална година е по-малко от шест 
месеца след Началната дата на ПИП 1, първият 
одитиран период ще бъде от Началната дата на 
ПИП 1 до края на втората фискална година. 
(в) Независим одитор. Не по-късно от три 
месеца след Началната дата на ПИП 1 Глав­
ният получател уведомява Глобалния фонд за 
независимия одитор, който той е избрал за 
извършване на годишните одити, упоменати в 
алинея (б) на този член. Окончателният избор 
на независим одитор и условията на работата 
му подлежат на одобрение от Глобалния фонд, 
като това се осъществява не по-късно от шест 
месеца след Началната дата на ПИП 1.
(г) Одити на Подполучатели. Главният 
получател осигурява провеждането на годиш­
ни одити на приходите и разходите на всеки 
Подполучател на средства от безвъзмездната 
помощ. Във връзка с това изискване Главният 
получател представя пред Глобалния фонд план 
за одити на Подполучатели не по-късно от шест 
месеца след Началната дата на ПИП 1 и копие 
от всички проведени одити на Подполучатели. 
Първият период на одит за Подполучатели е не 
по-късно от първия период на одит, приложим 
по подточка (б) по-горе.
(д) Отчети за одитите. Главният получател 
предоставя на Глобалния фонд отчет за всеки 
един одит, организиран от Главния получател 
или Подполучател, в съответствие с този член 
не по-късно от шест месеца след края на пе­
риода, за който се извършва одитът.